b"\n_START_ARTICLE_\nBen Shepherd\n_START_SECTION_\nBiografi\n_START_PARAGRAPH_\nShepherd ble f\xc3\xb8dt p\xc3\xa5 en amerikansk milit\xc3\xa6rbase p\xc3\xa5 Okinawa i Japan. Senere flyttet familien til Texas og til Bainbridge Island i Washington. I barndommen var han med i flere punkband. Etter ungdomsskolen begynte Shepherd \xc3\xa5 jobbe sammen med Nirvana. Dette inspirerte ham til \xc3\xa5 bli musiker.\n_START_SECTION_\nSoundgarden (1990\xe2\x80\x931997)\n_START_PARAGRAPH_\nShepherd ble medlem av Soundgarden i 1990 da Jason Everman sluttet i bandet. Ben ble etter hvert veldig viktig for bandet p\xc3\xa5 deres nye album Badmotorfinger der han hjalp til p\xc3\xa5 sangene Somewhere og Jesus Christ Pose._NEWLINE_I 1994, p\xc3\xa5 deres mest popul\xc3\xa6re album Superunknown, sang han solo i sangen Half som var en veldig eksperimentell sang._NEWLINE_I 1996 ble Soundgardens siste studioalbum Down on the Upside gitt ut, hvor han bl.a hjalp til med \xc3\xa5 skrive sangene \xc2\xabZero Chance\xc2\xbb, \xc2\xabDusty\xc2\xbb, \xc2\xabTy Cobb\xc2\xbb, \xc2\xabNever Named\xc2\xbb, \xc2\xabSwitch Opens\xc2\xbb, og \xc2\xabAn Unkind\xc2\xbb. \xc2\xabTy Cobb\xc2\xbb er den eneste sangen sammen med Jesus Christ Pose som ble utgitt som singel fra det albumet. I 1997 ble Soundgarden oppl\xc3\xb8st.\n_START_SECTION_\nHater (1993-N\xc3\xa5tid)\n_START_PARAGRAPH_\nI 1993 startet Shepherd og Matt Cameron et sideprosjekt som ble kalt Hater, sammen med John McBain fra Monster Magnet. Det var det f\xc3\xb8rste albumet der Ben sang solo. Senere begynte han \xc3\xa5 jobbe p\xc3\xa5 Haters' andre studioalbum The 2nd. Albumet ble gitt ut i 2005.\n_START_SECTION_\nWellwater Conspiracy (1997\xe2\x80\x931998)\n_START_PARAGRAPH_\nWellwater Conspiracy ble startet i 1997 av Matt Cameron, Ben Shepherd og John McBain. Shepherd var vokalisten p\xc3\xa5 det f\xc3\xb8rste studioalbumet, men i 1998 sluttet han i bandet og Matt overtok som vokalist."